CELEX: 62018TN0470
Language: et
Date: 2018-07-31 00:00:00
Title: Kohtuasi T-470/18: 31. juulil 2018 esitatud hagi – Telenet versus komisjon

8.10.2018   
            
            
               ET
            
            
               Euroopa Liidu Teataja
            
            
               C 364/17
            
         
      31. juulil 2018 esitatud hagi – Telenet versus komisjon
      (Kohtuasi T-470/18)
      (2018/C 364/18)
      Kohtumenetluse keel: inglise
      
         Pooled
      
      
         Hageja: Telenet (Mechelen, Belgia) (esindajad: advokaadid Y. Desmedt ja E. Monard)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud akt tervikuna; ja
               
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Hagi on esitatud komisjoni 25. mai 2018. aasta otsuse C(2018) 3410 final peale, mis on vastu võetud direktiivi 2002/21/EÜ (1) artikli 7 lõike 3 alusel seoses asjaga BE/2018/2073: Kohalik juurdepääsu hulgiteenus kindlaksmääratud asukohas Belgias, asjaga BE/2018/2074: Masstoodete keskse juurdepääsu hulgiteenus kindlaksmääratud asukohas Belgias, ja asjaga BE/2018/2075: Ringhäälingu juurdepääsu hulgiteenus Belgias.
      Hagi põhjenduseks esitab hageja kolm väidet.
      
                  1.
               
               
                  Esimene väide, et komisjon rikkus direktiivi 2002/21/EÜ artikli 7 lõiget 4 ja kuritarvitas oma kaalutlusõigust, kui ta ei alustanud uurimise II etappi.
                  
                              —
                           
                           
                              Hageja väidab sellega seoses, et komisjon juhtis tähelepanu erinevatele murekohtadele seoses asjaomase turu määratlusega Belgia riigi reguleeriva asutuse poolt.
                           
                        
                              —
                           
                           
                              Hageja täpsustab, et komisjon peab vastavalt direktiivi 2002/21/EÜ artikli 7 lõikele 4 alustama uurimise II etappi, kui tal on väljapakutud regulatiivse meetme suhtes tõsiseid kahtlusi.
                           
                        
            
                  2.
               
               
                  Teine väide, et komisjon ei põhjendanud oma järeldust, et asjaomase turu määratlus ei muuda regulatiivset tulemust.
                  
                              —
                           
                           
                              Hageja väidab sellega seoses, et komisjon rikkus õigusnormi, kui ta leidis, et ta ei saanud alustada uurimise II etappi põhjusel, et asjaomase turu määratlus, mida komisjon pidas sobivamaks, oleks viinud samale regulatiivsele tulemusele kui eelnõus kavandatud meede. Sobiv asjaomase turu määratlus oleks tingimata muutnud hageja õiguslikku olukorda.
                           
                        
            
                  3.
               
               
                  Kolmas väide, et komisjon ei järginud direktiivis 2002/21/EÜ ete nähtud menetluslikke tagatisi.
                  
                              —
                           
                           
                              Hageja väidab sellega seoses, et Belgia reguleeriva asutuse esitatud meetme eelnõu sisaldas turu määratlust, mille suhtes ei ole toimunud avalikku konsulteerimist, mis on ette nähtud direktiivi 2002/21/EÜ artiklis 6 ja artikli 16 lõikes 6.
                           
                        
                              —
                           
                           
                              Lisaks väidab hageja, et nõukogu eiras menetlusnõudeid, kommenteerides eelnõud, mida ei olnud veel avalikuks konsulteerimiseks esitatud.
                           
                        
            
         (1)  Euroopa Parlamendi ja nõukogu 7. märtsi 2002. aasta direktiiv 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (EÜT 2002, L 108, lk 33; ELT eriväljaanne 13/29, lk 349).